Փորձագետի կարծիքով՝ անկախ այն հանգամանքից, թե ով ինչպես է ընկալում ընտրությունները և դրա որակը, միևնույնն է դա երկրում իշխանություն ձևավորելու, իշխանափոխություն իրականացնելու միակ օրինական եղանակն է: Իսկ եթե կան ուժեր, ովքեր հրաժարվում են մասնակցել ընտրություններին, կնշանակի, որ կամ չունեն իշխանության հասնելու նպատակ, կամ էլ՝ չունեն անհրաժեշտ ռեսուրսներ: «Հիմնադիր խորհրդարանի» և «Սասնա ծռերի» պարագայում չմասնակցելու որոշումը փորձագետը պայմանավորեց հենց ռեսուրսների բացակայությամբ, մատնանշելով, մասնավորապես սոցիալական լայն աջակցության, ինչպես նաև ֆինանսական ու կադրային ռեսուսրների բացակայությունը: